บุฟเฟ่กลายเป็นอาหารหลักแบบจัดหนักที่ขาดไม่ได้ไปเสียแล้ว วันนี้ตะเวนหาร้านใหม่ๆย่านหลังเซ็นทรัลบางนา มาสะดุดตากับร้านปิ้งย่างบุฟเฟ่สองชั้น โดยชั้นล่างเป็นที่จอดรถแสนสะดวก

ขึ้นไปด้านบนบรรยากาศสุดเกาหลี มีเจ้าของร้านแดนกิมจิมาต้อนรับลูกค้าด้วยตัวเอง แถมในร้านลูกค้าบางส่วนก็ไม่ใช่คนไทย บินตรงจากเกาหลีมานั่งกินอยู่หลายโต๊ะ เลยยิ่งสร้างบรรยากาศแบบแดนกิมจิให้สมจริงยิ่งขึ้น 

นั่งโต๊ะเตาพร้อม ก็จัดการเดินสำรวจไลน์อาหาร หมูและไก่ มีให้เลือกหลากหลายทั้งหมักซอส หมักกิมจิ แต่ที่เห็นเป็นเมนูเด็ด และทุกโต๊ะพูดถึง จะเป็นหมูดำหมัก เนื้อหมูทุกชิ้นหั่นใหญ่ คำโต ชิ้นหนา ย่างแล้วรับลองหอมนุ่มน่าทาน

ซีฟู๊ดก็มีกุ้ง หมึกให้เลือก ความสดแบบพอรับได้ ส่วนผักต่างๆ ก็หลายหลายไม่เบื่อ อีกเมนูที่กินได้เรื่อยๆ แบบเบคอนพันเห็ดก็เด็ด เบคอนไม่เหนียว ย่างให้พอสุก จิ้มน้ำจิ้มฟินๆกันไป

น้ำจิ้มมีให้สองแบบ คือ ซีฟู๊ด และน้ำจิ้มปิ้งย่าง รสชาติถือว่าผ่าน ตัดเลี่ยนเสริมรสชาติปิ้งย่างได้ดี

อีกเมนูที่ติดใจบิบิมบับ บอกเลยว่าฟิน ถ้าไม่กลัวว่าจะอิ่มข้าวจะจัดสักสามจาน ข้าวและเครื่องเมื่อคลุกเคล้ากันแล้วลงตัว ยิ่งข้าวที่ติดก้นชามยิ่งอร่อย

เรื่องเครื่องดื่มที่นี่ก็มีแนะนำเป็น น้ำมะม่วง รสชาติหอมๆหวานๆ ได้รสมะม่วง แก้เบื่อน้ำตามร้านบุฟเฟ่ทั่วไปได้ดี ส่วนของหวานไอติม จะไม่รวมในบุฟเฟ่ แต่มีจำหน่ายในร้าน ซึ่งไอติมทุกแท่งส่งตรงมาจากเกาหลี ไม่ได้หากินง่ายๆตามร้านสะดวกซื้อนะจ้ะ

ใครอย่างฟินกินแล้วนึกถึงโอปป้า ก็เชิญมาร้านนี้ได้เลย